OpenLLM-France/wikimedia huggingface dataset:
# Cosí

Un cosí és el fill dels oncles i les ties, és a dir, els descendents dels germans dels progenitors. Tot i així, aquest terme de parentiu pot usar-se en un sentit més laxe: es parla de cosins quan es comparteixen ascedents comuns, en graus successius. Així, els cosins segons són els fills dels cosins dels pares, els cosins tercers els nets dels cosins dels avis i així sense limitacions. Per diferenciar aquests graus a vegades s'empra el terme cosí germà per a cosins de primer grau (els fills dels germans dels progenitors).
Els cosins són el grau més proper de parents que poden contreure matrimoni segons el costum occidental sense caure en l'incest. De fet, els matrimonis entre cosins són freqüents a la noblesa (per mantenir el llinatge).
El concepte de cosí, però, no és universal. El sistema de parentiu indica quina terminologia s'ha de fer servir:
* El parentiu esquimal considera que la família nuclear és el més rellevant i per això designa amb el mateix nom tots els fills dels oncles i ties, siguin per línia paterna o materna.
* El sistema de parentiu hawaià només diferencia entre membres de diferents generacions i per sexe, i així germà i cosí reben un mateix terme i germana i cosina, un altre, sense que existeixi el concepte "cosí" com a tal
* El sistema sudanès diferencia amb termes diferents els vuit tipus de cosins possibles: fill del germà del pare, filla del germà del pare, fill de la germana del pare, filla de la germana del pare, fill del germà de la mare, filla del germà de la mare, fill de la germana de la mare i filla de la germana de la mare
* El parentiu omaha considera cosins només els fills de la germana del pare. Els fills del germà del pare i de la germana de la mare són considerats al mateix nivell que els germans i els fills del germà de la mare formen part d'un altre arbre familiar (però prevalen els tabús matrimonials associats al propi llinatge)
* El sistema crow és la versió oposada de l'anterior: cosins són els fills del germà de la mare, els fills de la germana del pare comencen una altra unitat familiar i la resta de possibles cosins són germans
* El parentiu iroquès anomena cosins als fills del germà de sexe oposat al progenitor. Així, són cosins els fills de la germana del pare i els fills del germà de la mare, mentre que els descendents del germà del mateix sexe són equivalents als germans.

## Referències

* ↑ «Resum dels sistemes de parentiu». Arxivat de l'original el 2017-09-16. [Consulta: 21 abril 2013].
# Fel Faixedas

Fel Faixedas (Arbúcies, 29 de març de 1970), nom artístic de Rafel Faixedas i Caralt, és un actor, autor i humorista. Ha col·laborat en diferents programes de televisió i ràdio dins les cadenes de TV3, Esport3, La Xarxa, RAC 1 i Catalunya Ràdio. És, també, cofundador de Teatre de Guerrilla.
A part del vessant artístic, des de 2023 és president de l'entitat esportiva del seu poble Arbúcies Club de Futbol, que milita a Tercera Catalana.

## Biografia

Faixedas s'inicia al teatre amateur del seu poble, Arbúcies, per després començar els estudis teatrals a l'Escola de teatre El Galliner de Girona. A l'escola gironina suspèn el segon curs i continua la seva formació de manera autodidàctica, fins a començar la seva carrera professional fundant Teatre de Guerrilla, amb Quim Masferrer i Carles Xuriguera. L'any 2010 deixa, conjuntament amb Xuriguera, Teatre de Guerrilla i continua la seva obra teatral amb el mateix Xuriguera amb la companyia Dosics. Finalment, l'any 2017 debuta en solitari amb l'obra "Bona nit, benparits!".
Paral·lelament a la seva obra teatral, participa amb Teatre de Guerrilla, amb Carles Xuriguera o en solitari en diversos programes de televisió i de ràdio com Set de nit, Tot es mou, Islàndia o Estat de Gràcia.

## Treballs realitzats
### Teatre

| Any | Representació |
| 1998 | Teatre Total (TdG) |
| 1999 | Som i serem (TdG) |
| 2000 | El directe (TdG) |
| 2003 | EEUUROPA (TdG) |
| 2005 | Somos lo que somos (TdG) |
| 2008 | FUM (TdG) |
| 2010 | No som res |
| 2011 | Live |
| 2017 | Bona nit, benparits! |
| 2018 | Faixedas i punt |
| 2019 | El motivador |
| 2021 | La força d'un destí |
| 2021 | Ni rastre de qui vam ser |
| 2023 | Festa grossa |
| 2024 | Les mares |

## Referències

* ↑ «Carles Xuriguera i Fel Faixedas: «Vam voler oblidar l'etapa de Teatre de Guerrilla»». NacióDigital. Edicions Digitals de Premsa Local SL. [Consulta: 2 febrer 2024].
* ↑ CCMA. «Tot gira - Fel Faixedas, nou president de l'Arbúcies CF - 3Cat». [Consulta: 13 febrer 2024].
* ↑ puig, arbúcies | esteve. «Rafael Faixedas i Carles Xuriguera deixen Teatre de Guerrilla», 29-04-2010. [Consulta: 31 gener 2024].
* ↑ CHICANO, DANI. «La nova companyia Dosics preestrena l'obra «No som res», de Francesc Serés - 09 juny 2010». [Consulta: 31 gener 2024].
* ↑ «Més Osona». [Consulta: 31 gener 2024].
# Felip Alcàntara i Puig

Felip Alcàntara i Puig (Barcelona, 3 de febrer de 1888 - 4 de setembre de 1960) fou un compositor català.
Neix al núm. 12 del Passeig de Gràcia de Barcelona, fill de Joaquín de Alcántara nascut a Madrid i de Roser Puig i Vila natural de Barcelona.
Inicià els seus estudis musicals a Barcelona, passant a formar part de la congregació religiosa de Sant Francesc de Sales (salesians) a la mateixa ciutat. Més tard, marxa a Itàlia on depura els seus coneixements sobre composició. Quan torna compon diverses obres teatrals infantils dirigides a diferents centres escolars, les quals van tenir molta difusió.

## Obres
#### Música escènica

* Cadáveres ambulantes. Sarsuela (1 acte)
* Caperucita azul. Sarsuela (1 acte)
* Carabonita. Sarsuela (1 acte)
* El club terremoto. Sarsuela infantil (1 acte)
* El llanto de un ángel. Fantasia (1 acte)
* El rey chico; Érase una vez un rey. Conte escenificat
* La crítica de la velada. Escena còmica per a l’acabament d’una vetllada
* La cuna del Mesías. Poema dramàtic
* La sultana. Sarsuela (1 acte)
* La Virgen de la Ermita. Sarsuela (1 acte)
* Los dinamiteros, las secuestradoras. Disbarat còmica lírica (1 acte)
* Los pastores de la Judea. Comèdia (1 acte)
* Los sueños de Tinin. Capritx (1 acte)
* Nabal o El pastor de Belén. Sarsuela (1 acte)
* Pastorcillos de Belén. Tonteria (1 acte)
* Reyes y pastores. Sarsuela (2 actes)
* Zagalitas de Belén. “Tontería” (1 acte)
* ¡¡Valiente plancha!!. Sarsuela (1 acte)

## Referències

* 1 2 «Registre de naixements. Any 1888. Registre núm.708. Jutjat "Universidad". PDF pàg.5». Arxiu municipal contemporani de Barcelona, 03-02-1888.
* ↑ «Registre de defuncions. Any 1960. Registre núm.160. Jutjat núm.12 (pdf pàg.25)». Arxiu Municipal Contemporani de Barcelona, 04-09-1960. [Consulta: 27 agost 2023].
* ↑ «Necrología». La Vanguardia, 06-09-1960, pàg. 20.
* ↑ FERNÁNDEZ JUNQUERA, Enrique Mª. «Alcàntara i Puig, Felip». Diccionario de la Música Española e Hispanoamericana. Madrid: SGAE, 1999-2002, vol. 1, p. 227.
# Pagrus major

Pagrus major és un peix teleosti de la família dels espàrids i de l'ordre dels perciformes.

## Morfologia

Pot arribar als 100 cm de llargària total.

## Distribució geogràfica

Es troba a les costes del Pacífic nord-occidental (des del nord-est del Mar de la Xina Meridional -llevat de les Filipines- fins al Japó).

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Pre-mRNA

El mRNA precursor o pre-mRNA, també anomenat hnRNA (de l'anglès heterogeneous nuclear RNA), és un àcid ribonucleic missatger immadur de cadena senzilla que encara no ha estat sotmès a modificacions post-transcripcionals. El pre-mRNA és sintetitzat a partir del DNA motlle al nucli cel·lular per transcripció. Un cop el pre-mRNA ha estat completament processat, es parla de mRNA madur o simplement «mRNA».
L'existència del pre-mRNA eucariota com a tal és realment breu, tan sols fins que és plenament processat a mRNA. Els pre-mRNAs inclouen dos tipus diferents de seqüències, els exons i els introns. Els exons són segments que es mantindran en l'mRNA final, mentre que els introns són eliminats durant el procés anomenat empalmament, per mitjà del complex de tall i unió (excepte pels introns capaços d'autoeliminar-se per auto-empalmament). Modificacions postranscripcionals addicionals als extrems del pre-mRNA intervenen en la maduració d'aquest pre-mRNA. Per exemple, l'addició a l'extrem 5' de 7-metilguanosina i la cua poli-A. Quan una cadena pre-mRNA ha estat adequadament processada fins a la seqüència de mRNA, aquesta s'exporta fora el nucli i al citoplasma es tradueix a proteïna gràcies a l'acció dels ribosomes.

## Referències

* ↑ «12.5: pre-RNA and mRNA» (en anglès), 13-01-2021. [Consulta: 5 maig 2023].

## Enllaços externs

* Scienceden.com RNA Article (arxivat) (anglès)
# Roque

El roque és una variant americana del joc del croquet (el nom deriva d'aquest traient-ne la primera i la darrera lletra).
Es disputa en un terreny de sorra rodejat d'una paret permanent, on les pilotes poden ser jugades, semblant a com les boles xoquen contra la paret al billar. Els wickets (pals) estan ancorats permanentment a la sorra. El mall amb què es colpeja la pilota té un mànec curt, d'unes 24 polzades, i està acabat a la punta amb una cabota pedra.
El roque fou un dels esports disputats als Jocs Olímpics d'Estiu de 1904 de Saint Louis. La Lliga Americana de Roque fou creada el 1916.

## Vegeu també

* Roque als Jocs Olímpics d'estiu 1904

## Enllaços externs

* Regles del roqueArxivat 2012-07-14 a Wayback Machine.
# Feng Yang

En una onomàstica xinesa Feng es el cognom i Yang el prenom.
Feng Yang (xinès simplificat: 杨枫) (Tai'an 1981 - ) Productor, guionista i director de cinema xinès.

## Biografia

Feng Yang va néixer el febrer de 1981 a Tia'an, província xinesa de Shandong. Va entrar a la indústria del cinema i la televisió a la dècada de 1990 i va treballar per a Shandong Radio and Television Group com a director, director en cap, productor i director d'art. Va dirigir, planificar i produir diversos documentals i sèries de televisió. Al llarg dels anys, ha participat en la planificació, desenvolupament i incubació de molts projectes cinematogràfics.

## Filmografia destacada

* 2021: 铁道英雄 (Railway Heroes). Es la història d'un extraordinari grup d'herois comuns coneguts com la "Brigada Ferroviària Lunan" que lluiten desesperadament contra l'enemic amb enginy i coratge per defensar la seva pàtria. Premiada al Changchun Film Festival, al Macau International Movie Festival , al Hollywood Music in Media Awards i al Weibo Awards Ceremony.
* 2022: 极寒之城 (The Coldest City). Protagonitzada per Xia Yu, Li Liqun , Tan Kai, Zhang Guozhu, Zhang Yicong i Jin Shijie. La pel·lícula està ambientada en una freda ciutat del nord-est de la Xina el 1945, un període turbulent de la història xinesa al final de la segona guerra sino-japonesa, amb la rendició de l'exèrcit japonès. En una ciutat deserta i devastada,la història segueix a Gu Nian, una figura clàssica de pistoler, mentre camina només en un vell món materialista i trencat, lluitant per la lleialtat, l'honor i les promeses als seus amics perduts. Va ser projectada al Asian Film Festival Barcelona del 2023 i va guanyar el premi del jurat al millor director al 4th New Era International Film Festival Golden Yanghua Award del 2023.

## Referències

* ↑ «杨锋» (en xinès (Xina)). [Consulta: 4 febrer 2024].
* ↑ «杨枫». [Consulta: 4 febrer 2024].
* 1 2 «Feng Yang | Writer, Director, Additional Crew» (en anglès americà). [Consulta: 4 febrer 2024].
* 1 2 «The Coldest City» (en espanyol europeu). [Consulta: 4 febrer 2024].
* ↑ «杨枫(影视导演)_搜狗百科». [Consulta: 4 febrer 2024].
# Carangoides bartholomaei

Carangoides bartholomaei és un peix teleosti de la família dels caràngids i de l'ordre dels perciformes.

## Morfologia

Pot arribar als 100 cm de llargària total i als 14 kg de pes.

## Distribució geogràfica

Es troba a les costes de l'Atlàntic occidental: des de Massachusetts (Estats Units) i Bermuda fins al Golf de Mèxic, el Carib i São Paulo (Brasil).

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ferdinand Theissen

Ferdinand Theissen (variants: Theißen, Theiszen) (27 de juliol de 1877, Krefeld - 5 de setembre de 1919, Valeyres) fou un jesuïta, botànic, taxònom, micòleg i explorador alemany. Del 1888 al 1897 estudià a l'escola de Krefeld, després es traslladà a Bleyenbek. Estudià al seminari de Feldkirch, a Suïssa. El 1902 anà al Brasil, on fou professor al col·legi dels jesuïtes i a l'escola local de São Leopoldo. El 1908 tornà a Valkenburg, i després continuà els estudis a la Universitat d'Innsbruck fins a la tardor del 1912.
Va morir durant una excursió científica als alps de Vorarlberg. Van trobar el cos a fons d'un penya-segat.

## Publicacions

* «Zur Revision der Gattung Dimerosporium» (1912)
* Die Gattung Asterina (1913)
* «Die Dothideales» (1915), amb Hans Sydow
* «Synoptische Tafeln» (1918), amb Hans Sydow
* «Xylariaceae Austro-Brasilienses : I. Xylaria» (1927)

## Referències

* 1 2 «Ferdinand Theissen (1877 - 1919)». The Mushroom Journal.
* ↑ Ainsworth, Geoffrey Clough. «Theissen (Ferdinand)». A: Ainsworth & Bisby's Dictionary of the Fungi (en anglès). CABI, 2008, p. 686. ISBN 978-0-85199-826-8.
* ↑ «Zur Revision der Gattung Dimerosporium» (en alemany). Beihefte zum Botanischen Zentralblatt, 29, pàg. 45 - 73.
* ↑ «Die Gattung Asterina» (en alemany). Abhandlungen der Kaiserlich-königlichen Zoologisch-botanischen Gesellschaft in Wien, 7, 3, 1913, pàg. 1—130, pl. 1—8.
* ↑ «Die Dothideales» (en alemany). Annales mycologici, 1915.
* ↑ «Synoptische Tafeln» (en alemany). Annales mycologici, 15, 6, pàg. 389—491.
* ↑ ««Xylariaceae Austro-Brasilienses : I. Xylaria» (en alemany). Denkschrift der K. Akademie der Wissenschaften, Viena, Mathematisch-Naturwissenschaftliche Klasse, 83, 1927, pàg. 47 - 86.
# Armadillo pelut

Els armadillos peluts (Chaetophractus) són un gènere d'armadillos de la subfamília dels eufractins. Conté les següents espècies:
* Armadillo pelut cridaner, Chaetophractus vellerosus
* Armadillo pelut gros, Chaetophractus villosus
* Armadillo pelut andí, Chaetophractus nationi
Espècies vivents de cingulats :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Xenarthra :
Família Chlamyphoridae :
Família Dasypodidae :
Categoria :
# Opòssum de Virgínia

L'opòssum de Virgínia o sariga de Virgínia (Didelphis virginiana) és l'únic marsupial trobat a Nord-amèrica més al nord del Rio Grande.
Com les altres sarigues, viu uns quatre o cinc anys. No té cap mena de risc d'extinció. És un animal solitari i nocturn que fa servir la seva cua prènsil per a desplaçar-se entre les branques dels arbres. Es tracta d'un animal salvatge, però també pot adaptar-se a viure a parcs i jardins amb humans. És omnívor, menja insectes i animals petits, ous, fruita i llavors. A més, té immunitat contra el verí de molts escurçons, la qual cosa li permet caçar-los amb relativa facilitat. Té la mida d'un gat.
La seva mandíbula té una mossegada molt potent i pot obrir-se fins a pràcticament formar un angle recte. Per a defensar-se d'alguns dels seus depredadors la sariga és capaç de fer-se la morta durant sis hores, i durant aquest temps no només queda immòbil, sinó que és capaç d'alentir la respiració i els batecs del cor, a més d'emetre un líquid pudent. Òbviament aquesta estratègia no la poden usar amb els carronyaires, que mengen cadàvers.

## Hàbitat

És un oportunista reeixit i es troba a Centreamèrica i Nord-amèrica de costa a costa (introduït a Califòrnia el 1906 i 1910) i de Costa Rica al sud del Canadà; sembla que encara està ampliant la seva difusió cap al nord. Els seus avantpassats evolucionaren a Sud-amèrica, però pogueren colonitzar Nord-amèrica durant el gran intercanvi americà, possibilitat per la formació de l'istme de Panamà fa uns 3 milions d'anys. És habitual veure'l a prop de poblacions, buscant entre les deixalles, o mort per atropellament al costat de la carretera.

## Referències

* ↑ Entrada «Didelphis virginiana» de la Paleobiology Database (en anglès). [Consulta: 31 gener 2023].
* 1 2 La sariga Heidi Zoo de Leipzig. (alemany) (anglès)
* ↑ Werner, Robert M.; Vick, James A. «Resistance of the opossum (Didelphis virginiana) to envenomation by snakes of the family Crotalidae». Toxicon, 1977.
* ↑ Ingles, Lloyd Glenn. Mammals of California and Its Coastal Waters (en anglès). Stanford University Press, 1954, p. 43. ISBN 080471147X.

## Vegeu també

* Sariga Heidi
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Equidna de musell llarg

Els equidnes de musell llarg (Zaglossus) són un dels dos gèneres d'equidnes, monotremes amb espines que viuen a Nova Guinea. Contré tres espècies vivents i dues d'extintes. Els equidnes són un dels dos grups de mamífers que ponen ous.
Les tres espècies d'equidnes de musell llarg són classificades com a «en perill crític» per la UICN.

## Referències

* ↑ Leary, T., Seri, L., Flannery, T., Wright, D., Hamilton, S., Helgen, K., Singadan, R., Menzies, J., Allison, A., James, R., Aplin, K., Salas, L. & Dickman, C. Equidna de musell llarg. UICN 2008. Llista Vermella d'espècies amenaçades de la UICN, edició 2008, consultada el .
* ↑ Leary, T., Seri, L., Flannery, T., Wright, D., Hamilton, S., Helgen, K., Singadan, R., Menzies, J., Allison, A., James, R., Aplin, K., Salas, L. & Dickman, C. Equidna de musell llarg. UICN 2008. Llista Vermella d'espècies amenaçades de la UICN, edició 2008, consultada el .
* ↑ Leary, T., Seri, L., Flannery, T., Wright, D., Hamilton, S., Helgen, K., Singadan, R., Menzies, J., Allison, A., James, R., Aplin, K., Salas, L. & Dickman, C. Equidna de musell llarg. UICN 2008. Llista Vermella d'espècies amenaçades de la UICN, edició 2008, consultada el .
# Equidna de musell llarg occidental

L'equidna de musell llarg occidental (Zaglossus bruijni) és una de les tres espècies d'equidnes de musell llarg que viuen a la part occidental de Nova Guinea. També se n'han trobat fòssils a Austràlia. Amb el nom de Tachyglossus bruijni, és l'espècie tipus del gènere Zaglossus. A Nova Guinea, viu a altituds d'entre 1.300 i 4.000 msnm, però no es troba ni a les planes del sud ni a les zones costaneres del nord. Fou anomenat en honor del naturalista neerlandès Antonie Augustus Bruijn.

## Referències

* ↑ «Zaglossus bruijni» (en anglès). Mammal Species of the World. Universitat Bucknell. [Consulta: 13 abril 2014].
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 60. ISBN 978-0801893049.
# Potamogalins

Els potamogalins (Potamogalinae) són una subfamília de tenrecs que conté dos gèneres: Potamogale (musaranya llúdria gegant) i Micropotamogale (musaranya llúdria del Ruwenzori i musaranya llúdria nana).
Són un grup de mamífers riberins originaris de l'Àfrica subsahariana. Totes les espècies són carnívores, caçant qualsevol animal aquàtic que puguin detectar amb els seus bigotis sensitius. Com ho suggereix el seu nom comú, presenten una gran semblança a les llúdries autèntiques. Es mouen dins l'aigua ondulant la cua d'una banda a l'altra, de manera similar a com neden els cocodrils.
Espècies vivents d'afrosorícides :
Regne Animalia · Embrancament Chordata · Classe Mammalia · Infraclasse Eutheria · Superordre Afrotheria :
Subordre Tenrecomorpha (tenrecs) :
Subordre Chrysochloridea (talps daurats) :
Categoria :
# Camila Cañeque

Camila Cañeque (Barcelona, 15 de juny de 1984 - 14 de febrer de 2024) va ser una artista catalana que va destacar en l'art d'acció. En la seva obra va plantejar la idea d'un esgotament sistèmic i la seva resistència a deixar-se devorar per una deriva productivista, tant si era del treball com de l'oci.
El 2013, la fira ARCO li va censurar Dead end, una performance que va realitzar sense autorització amb la qual representava «la mort d'Espanya davant del capitalisme». En l'obra, es veia Cañeque amb un vestit de flamenca ajaguda de bocaterrosa en un passadís i envoltada de flors i poemes del Romancero gitano de Federico García Lorca, i podia passar hores en aquesta posició immòbil. Un any després va realitzar una instal·lació artística amb les lletres Error 404. Not found damunt la sorra del camp de refugiats del Sàhara, en al·lusió al missatge d'error 404 d'internet, com un crit en contra de l'evidència de la injustícia evident però que neguem que existeixi.

## Referències

* ↑ Chillida, Gisela. «Entrevista a Camila Cañeque» (en castellà), 26-09-2018. [Consulta: 25 febrer 2024].
* ↑ Vidal Egea, Ana. «Muere a los 39 años Camila Cañeque, la filósofa y artista que abrazó la inactividad como forma de resistencia» (en castellà). El País, 23-02-2024. [Consulta: 25 febrer 2024].
* ↑ «Camila, la artista censurada por Arco cuando realizaba una performance espontánea» (en castellà). 20 minutos, 14-02-2013. [Consulta: 25 febrer 2024].
* ↑ «Mor als 39 anys l'artista Camila Cañeque, censurada per una performance que simbolitzava la mort d’Espanya». Nació Digital, 23-02-2024. [Consulta: 25 febrer 2024].
* ↑ Ribas Tur, Antoni. «Mor l'artista Camila Cañeque als 39 anys». Ara, 23-02-2024. [Consulta: 25 febrer 2024].
# Opòssum rata de l'illa Chiloé

L'opòssum rata de l'illa Chiloé (Rhyncholestes raphanurus) és una de les sis espècies supervivents d'opòssum rata. És un marsupial petit que viu en boscos temperats perennes de creixement lent a Xile i l'Argentina. Com que presenta certes particularitats dins del grup d'opòssums rata, és l'única espècie del seu gènere Rhyncholestes. És una espècie vulnerable, inclosa a la Llista Vermella de la UICN d'espècies amenaçades.

## Renferències

* 1 2 Entrada «Rhyncholestes raphanurus» de la Paleobiology Database (en anglès). [Consulta: 20 desembre 2022].
# Anticicló de les Açores

L'anomenat popularment Anticicló de les Açores (també conegut com l' Anticicló de les Bermudes en els Estats Units) és un anticicló dinàmic situat, normalment, en el centre de l'Atlàntic Nord, a l'altura de les illes Açores. El sistema influeix en el temps i els patrons climàtics de vastes àrees d'Àfrica del Nord i Europa, especialment a l'estiu, tot i que excepcionalment també pot exercir la seva influència a la tardor i la primavera, i fins i tot a l'hivern. En aquest cas el centre de l'anticicló se sol situar en el centre del mar Cantàbric, provocant hiverns secs i temperats. L'aridesa del Desert del Sàhara i de la conca mediterrània és deguda a la subsidència d'aire en el sistema. És el centre que indueix sobre Europa, en general, i sobre Espanya, en particular, temps sec, assolellat i calorós durant l'estiu. A l'estiu, la pressió atmosfèrica està al voltant dels 1024 mil·libars (hPa), i es mou cap a la península Ibèrica, provocant una cresta a França, al nord d'Alemanya i al sud-est del Regne Unit. Això porta un temps calent i sec en aquestes àrees. En els anys que l'Anticicló de les Açores està ben desenvolupat, s'estén cap a l'oest fins a les Illes Bermudes, i comença a influir en el temps de l'est dels Estats Units.

## Referències

* «The Azores High».